मारुति का मानेसर प्लांट 21 से फिर चालू होगा, 500 कर्मचारी निकाले गए  
18 जुलाई को हुई हिंसा के बाद मैनेजमेंट ने फैक्टरी में तालाबंदी कर दी थी। इस बीच खबर है कि मारुति ने अपने 500 कर्मचारियों को हिंसा के आरोप में निकाल दिया है।
मानेसर में मारुति की फैक्टरी में 21 अगस्त से काम फिर शुरू हो जाएगा। 18 जुलाई को हुई हिंसा के बाद मैनेजमेंट ने फैक्टरी में तालाबंदी कर दी थी। इस हिंसा में कंपनी के एक जनरल मैनेजर अवनीश कुमार देव की मौत हो गई थी, जबकि 96 अन्य कर्मचारी घायल हो गए थे। पुलिस और प्रशासन की ओर से सुरक्षा का भरोसा मिलने के बाद मैनेजमेंट ने फिर से फैक्टरी को खोलने का फैसला किया है।
इस बीच खबर है कि मारुति ने अपने 500 कर्मचारियों को हिंसा के आरोप में निकाल दिया है। बताया जा रहा है कि निकाले गए कर्मचारियों ने पिछले साल हुई हिंसा और तोड़फोड़ के बाद एक बॉन्ड पर हस्ताक्षर कर कहा था कि भविष्य में वे ऐसी घटनाओं में शामिल नहीं होंगे। इसी आधार पर अब कंपनी प्रबंधन ने इन कर्मचारियों को बाहर निकालने का फैसला किया है।    

इस बीच खबर है कि मारुति ने अपने 500 कर्मचारियों को हिंसा के आरोप में निकाल दिया है। बताया जा रहा है कि निकाले गए कर्मचारियों ने पिछले साल हुई हिंसा और तोड़फोड़ के बाद एक बॉन्ड पर हस्ताक्षर कर कहा था कि भविष्य में वे ऐसी घटनाओं में शामिल नहीं होंगे। इसी आधार पर अब कंपनी प्रबंधन ने इन कर्मचारियों को बाहर निकालने का फैसला किया है।